સુરેન્દ્રનગર જિલ્લામાં કાળઝાળ ગરમીને લીધે ઝાલાવાડવાસીઓ ત્રાહિમામ્ પોંકારી ઉઠ્યા છે. આથી ખેડૂતો અને શહેરીજનો ચાતક નજરે મેઘરાજાની રાહ જોઈ રહ્યા હતા. ત્યારે સોમવારે સવારથી વાતાવરણમાં પલટો આવ્યો હતો. જેમાં સુરેન્દ્રનગર જિલ્લાના આકાશમાં વાદળાઓની અવરજવર વધી હતી. જિલ્લાના લગભગ તાલુકાઓમાં કાળા ડિબાગ વાદળાઓ આકાશમાં જોવા મળ્યા હતા. આથી રવિવારે અને સોમવારે આકાશમાં વીજળીના કડાકા ભડાકા સાથે વરસાદી માહોલ છવાયો હતો. વઢવાણ શહેર સહિત આસપાસના ગામડાઓમાં પણ વરસાદી માહોલ સર્જાયો હતો. સુરેન્દ્રનગર જીલ્લામાં લીંબડી, લખતર, ધ્રાંગધ્રા, ચોટીલા, સાયલા, સુરેન્દ્રનગર, વઢવાણ, હળવદ તાલુકામાં અડઘાથી બે ઇંચ વરસાદ ૫ડયાનાં વાવડ પ્રાપ્ત થયા છે.